Brüsszel, 2.3.2005

COM(2005) 68 végleges

Javaslat

A TANÁCS HATÁROZATA

a fúziós program tanácsadó bizottságának fellállításáról szóló, 1980. december 16-i tanácsi határozat módosításáról

(előterjesztő: a Bizottság)

INDOKLÁS

1. A mágneses térben létrehozott fúzió tanulmányozása az Európai Atomenergia-közösséget (Euratom) létrehozó szerződés 4. cikkében említett egyik kutatási terület. Az Euratom 1958-as első kutatási és képzési programja óta született, egymást követő tanácsi határozatokon keresztül a Közösség fúziós programjának célja a tagállamokban és az Euratomhoz társult országokban[1] a mágneses térben létrehozott szabályozott termonukleáris fúzió területén megvalósított eredmények egybegyűjtése.

2. Az Euratom-szerződés 7. cikkének (4) bekezdése alapján a Bizottságnak biztosítania kell a fúziós program véghezvitelét. A fúziós program alkalmazásának céljából a Bizottságot tanácsadó bizottság segíti.

3. A tanácsadó bizottság (CCFP) az 1980. december 16-i 4151/81 ATO 103 tanácsi határozat 4. cikke alapján jött létre, és ugyanezen cikk meghatározta a biztottság eljárási szabályzatát is, beleértve a 14. cikkben előírt súlyozott szavazati rendszert. A fent említett, 1980-as tanácsi határozat alapján a tanácsadó bizottságot az egymást követő tanácsi határozatok újra felállították, elfogadva az Euratom egyedi kutatási és képzési programját. A CCFP 1999. november 17-től a CCE-FU nevet viseli, és ezzel egyidőben az 1980. december 16-i tanácsi határozat 12. cikke alapján elfogadta a saját eljárási szabályzatát.

4. A 2002. június 3-i 2002/668/Euratom tanácsi határozat[2] létrehozta az Euratom hatodik, atomkutatásra és képzési tevékenységekre vonatkozó keretprogramját, előmozdítva ezzel az Európai Kutatási Térség létrehozását (2002-2006).

5. A 2002. szeptember 30-i, 2002/837/Euratom tanácsi határozat[3] 6. cikkének (2) bekezdése alapján a Bizottságot tanácsadó bizottság segíti az atomenergia különleges kutatási, fejlesztési és képzési programjának (2002-2006) fúzióhoz kapcsolódó szempontjainak végrehajtásában. A tanácsadó bizottság összetétele és a rá vonatkozó részletes működési és eljárási szabályzat, beleértve a súlyozott szavazati rendszert az 1980. december 16-i tanácsi határozaton alapul.

6. A CCE-FU (korábban CCFP) szavazati jogai az új tagállamok fokozatos csatlakozásával módosultak. A szavazati jogokat legutóbb az 1995. január 1-ji 95/1/EK EURATOM, ESZAK tanácsi határozat módosította Ausztria, Finnország és Svédország csatlakozását követően, és az új szavazati jogokat az itt csatolt 1. melléklet tartalmazza. 2002. júniusában a CCE-FU görög delegációjának kérését követően a CCE-FU egyhangúlag javasolta a súlyozott szavazati rendszer módosítását annak érdekében, hogy megegyezzen az Európai Fúziós Fejlesztési Megállapodás (EFDA[4]) keretében használt szavazati rendszerrel. A CCE-FU ajánlása eredményeként Görögország, Írország és Finnország szavazati joga egyről kettőre emelkedett. A javasolt módosítást a Bizottság 2003. március 27-én a végleges COM(2003)149 által már elfogadta, a Tanács azonban még nem.

7. A tíz új tagállam 2004. május 1-ji csatlakozását követően, valamint tekintettel a csatlakozásának feltételeiről szóló, 2003. szeptember 23-i Okmányra[5] és különösen annak 51. cikkére, amely az eredeti szerződések alapján létrejött bizottságok szabályainak és eljárási szabályzatának csatlakozás általi és a csatlakozást követő mihamarabbi kiigazítására szólít fel, 2004. október 21-én a CCE-FU egyhangúlag javasolta a súlyozott szavazati rendszer módosítását.

8. A fent említett megfontolások alapján a Bizottság javasolja, hogy a Tanács:

- döntsön a fúziós program tanácsadó bizottságának fellállításáról szóló, 1980. december 16-i tanácsi határozat módosításáról.

Javaslat

A TANÁCS HATÁROZATA

a fúziós program tanácsadó bizottságának fellállításáról szóló, 1980. december 16-i tanácsi határozat módosításáról

AZ EURÓPAI UNIÓ TANÁCSA,

tekintettel az Európai Atomenergia-közösséget létrehozó szerződésre és különösen annak 7. cikke (4) bekezdésére,

tekintettel az Európai Atomenergia-közösségnek (Euratom) az Európai Kutatási Térség létrehozását előmozdító, hatodik nukleáris kutatási és képzési keretprogramjáról (2002–2006) szóló, 2002. június 3-i 2002/668/Euratom tanácsi határozatra[6] ,

tekintettel a nukleáris kutatási és képzési egyedi (Euratom) program (2002-2006) elfogadásáról szóló, 2002. szeptember 30-i 2002/837/Euratom tanácsi határozatra[7], és különösen annak 6. cikke (2) bekezdésére, amely előírja, hogy az egyedi program végrehajtása céljából a Bizottságot tanácsadó bizottság segíti, és hogy a fúzióval kapcsolatos szempontjai miatt e bizottság összetétele és a rá vonatkozó részletes működési és eljárási szabályzat az 1980. december 16-i tanácsi határozatban foglaltak szerint kell, hogy megvalósuljon,

tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmányra[8] és különösen annak 51. cikkére,

tekintettel a fúziós program tanácsadó bizottságának felállításáról szóló, a legutóbb a 95/1/EK Euratom (1995.1.1.), ESZAK tanácsi határozattal[9] módosított, 1980. december 16-i 4151/81 ATO 103 tanácsi határozatra és különösen annak 14. cikkére, amely meghatározza e bizottság szavazati rendszerét,

mivel:

A fúziós program tanácsadó bizottságának (CCE-FU) súlyozott szavazati rendszer eszközével kell az 1980. december 16-i tanácsi határozat (5) bekezdésének g) pontjához kapcsolódóan véleményt nyilvánítania akkor, amikor „meghatározza a kedvezményes támogatás kiutalásával kapcsolatos, prioritást élvező lépéseket” .

2004. október 21-én a fúziós program tanácsadó bizottsága (CCE-FU) egyhangúlag javasolta az 1980. december 16-i tanácsi határozat 14. cikkében említett, a bizottság által alkalmazott súlyozott szavazati rendszer újraalkotását az új tagállamok csatlakozását követően a szavazati joguk gyakorlása érdekében.

A fentiek alapján szükséges a fúziós program tanácsadó bizottságának felállításáról szóló, 1980. december 16-i tanácsi határozat módosítása.

A KÖVETKEZŐKÉPPEN HATÁROZOTT:

Egyetlen cikk

A fúziós program tanácsadó bizottságának felállításáról szóló, 1980. december 16-i tanácsi határozat (14) bekezdésében a két utolsó mondat helyébe a következő szöveg lép:

A következő súlyozott szavazati rendszerrel kell elfogadni az (5) bekezdés g) pontjához kapcsolódó véleményeket:

Belgium | 2 |

Cseh Köztársaság | 2 |

Dánia | 2 |

Németország | 5 |

Észtország | 1 |

Görögország | 2 |

Spanyolország | 3 |

Franciaország | 5 |

Írország | 2 |

Olaszország | 5 |

Ciprus | 1 |

Lettország | 1 |

Litvánia | 2 |

Luxemburg | 1 |

Magyarország | 2 |

Málta | 1 |

Hollandia | 2 |

Ausztria | 2 |

Lengyelország | 3 |

Portugália | 2 |

Szlovénia | 1 |

Szlovákia | 2 |

Finnország | 2 |

Svédország | 2 |

Egyesült Királyság | 5 |

Svájc | 2 |

Összesen | 60 |

Egy vélemény elfogadása érdekében az előírt többség 31 egyetértő szavazatot jelent legalább tizennégy küldöttség részéről.”

Kelt Brüsszelben,

a Tanács részéről

az elnök

[1] A Svájccal folytatott együttműködés e területen az Euratom és a Svájci Államszövetség között létrejött 1979. május 30-i megállapodáson alapul (HL L 242., 1978.9.4., 2. o.); A Bulgáriával folytatott együttműködés e területen az Európai Közösségek és Bulgária között létrejött, Bulgáriának az Európai Közösség hatodik kutatási, technológiafejlesztési és demonstrációs tevékenységekre vonatkozó keretprogramjához való társulásáról szóló egyetértési megállapodással jött létre, amely elősegítette az innovációt és az Európai Kutatási Térség kialakítását (2002-2006), illetve az Európai Atomenergia-közösség (Euratom) hatodik, atomkutatásra és képzési tevékenységre vonatkozó keretprogramjával az Európai Kutatási Térség létrejöttét (2002-2006), amely 2002. október 29-én került aláírásra, és 2003. február 24-én lépett hatályba (HL C 64, 2003.3.18., 23. o.). A Romániával folytatott együttműködés e területen az Európai Közösségek és Románia között létrejött, Romániának az Európai Közösség hatodik kutatási, technológiafejlesztési és demonstrációs tevékenységekre vonatkozó keretprogramjához való társulásáról szóló egyetértési megállapodással jött létre, amely elősegítette az innovációt és az Európai Kutatási Térség kialakítását (2002-2006), illetve az Európai Atomenergia-közösség (Euratom) hatodik, atomkutatásra és képzési tevékenységre vonatkozó keretprogramjával az Európai Kutatási Térség létrejöttét (2002-2006), amely 2002. október 29-én került aláírásra, és 2003. február 24-én lépett hatályba (HL C 64, 2003.3.18., 19. o.).

[2] HL L 232., 2002.8.29., 34. o.

[3] HL L 294., 2002.10.29., 74. o.

[4] A megállapodás az 1999. március 17-i C(1999) 612 bizottsági határozattal jött létre, és később az 1999. október 12-i C(1999) 3230, a 2000. július 3-i C(1999) 1725, a 2002. március 7-i C(2002) 1813 és a 2004. április 16-i C(2004) 1385 bizottsági határozatok módosították.

[5] HL L 236., 2003.9.23., 33. o.

[6] HL L 232., 2002.8.29., 34. o.

[7] HL L 294., 2002.10.29., 74. o.

[8] HL L 236., 2003.9.23., 33. o.

[9] HL L 1., 1995.1.1., 1. o.